SABULAN sakali bubuhannya pasti tulakan bajajalan ka Banjar. Salain mailangi kakawalan nang di Banjar bubuhannya jua katuju balalihat ka pasar-pasar ganal nang ada di Banjar.
Baiknya kita bamutur sidan haja Bus ai ujar Palui.
Mutur sidan itu larang ungkusnya Lui ai apalagi salawas BBM naik ujar Garbus.
Kita naik taksi haja kalau parlu umpat trak batu bara supaya parai ujar Tulamak.
Karna bubuhan ikam manyapakati naik taksi ayu ja aku manurut haja ujar Palui mangalah.
Wayah tulakan bataksi balum sampai di Binuang Palui sudah pina lintuk kauyuhan babarapa kali handak muak tapi ditahannya.
Basandar haja Lui ai pajamakan mata supaya kada mauk ujar Garbus manasihati.
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn